Ջեյք Փոլ

Ջեյք Փոլ (անգլ.՝ Jake Joseph Paul, հունվարի 17, 1997(1997-01-17), Քլիվլենդ, Օհայո, ԱՄՆ), ամերիկացի դերասան ու տեսաբլոգեր։ Առաջին հայտնիությունը ձեռք է բերել ներկայումս ոչ ակտիվ Vine տեսահարթակում։


== Կենսագրություն ==


=== Մանկություն ===
Ջեյք Փոլը ծնվել է 1997 թվականի հունվարի 17-ին Քլիվլենդում։ Մեծացել է Ուեսթլեյքում՝ Օհայո նահանգում։
Հայրը՝ Փոլ Գրեգը ռիելթոր է, մայրը՝ Պեմ Ստեփնիկը (ծննդյամբ Մերեդիտ), դիպլոմավորված բուժքույր, եղբայրը՝ Լոգան Փոլը, տեսաբոգեր։


=== Կարիերա ===
Ջեյքը իր առաջին տեսահոլովակը տեղադրել է Vine տեսահարթակում 2013 թվականի սեպտեմբերին։ Այստեղ նա ձեռք է բերել իր առաջին ճանաչումը։ Մինչև ծառայության փակումը ունեցել է 5,3 միլիոն հետևորդ և 2 միլիարդ դիտում։
2015 թվականին հայտնի է դարձել, որ նա նկարահանվելու է Disney Channel-ի նոր կատակերգական «Փեյջն ու Ֆրենկին» սերիալում՝ Դիրքի դերում։
2017 թվականի հունվարի 5-ին Ջեյքը հրավիրվել է Սպիտակ տուն սոցիալական մեդիային նվիրված միջոցառմանը, որի ավարտից հետո թաքնվել է լոգարանում և ավելի ուշ աննկատ փախել այնտեղից։
2017 թվականի հունվարի 17-ին Փոլը գործարկել է Team 10 կրեատիվ գործակալությունը՝ 1 մլն դոլար ֆինանսավորմամբ։ Նրա ներդրողները են դարձել Danhua Capital-ը, Horizons Alpha-ն, Vayner Capital-ը, Sound Ventures & A-Grade Investments-ը, և Adam Zeplain-ը։
2017 թվականի մայիսի 30-ին Team 10-ի հետ համատեղ թողարկել Է «it' s Everyday Bro» երգը և երաժշտական տեսահոլովակը։ Առաջին ամսվա ընթացքում տեսահոլովակը ՅուԹյուբում հավաքել է ավելի քան 70 միլիոն դիտում և եղել է աշխարհի չորս ամենից չհավանված տեսանյութերից մեկը։ 2017 թվականի հունիսի 24-ին երգը զբաղեցրել է ԱՄՆ-ում ամենահայտնի հարյուր երգերի Billboard Hot 100 հիթ-շքերթի 94-րդ հորիզոնականը։
ՅուԹյուբի ամենաբարձր վարձատրվող տեսաբլոգերների 2018 թվականի վարկանիշում, որը կազմել Է Ֆորբս ամսագիրը, Ջեյք Փոլը զբաղեցրել է երկրորդ տեղը՝ առաջատարությունը զիջելով յոթամյա տղային՝ Ryan ToysReview հեռուստաալիքի առաջատար Ryan ToysReview-ին։ Ամսագրի վարկածով՝ տեսաբլոգի եկամուտը, որը վարում է Ջեք Փոլը, 2018 թվականին գերազանցել է 21 միլիոն դոլարը։


== Կոնֆլիկտներ ==


=== Disney ալիքից հեռանալը ===
2017 թվականի հուլիսի 22-ին «Փեյջն ու Ֆրենկին» սերիալի երկրորդ եթերաշրջանի նկարահանումների ժամանակ Disney Channel-ը հայտարարել է, որ Փոլն այլևս չի նկարահանվելու սերիալում.

«Մենք Ջեյքի հետ համատեղ որոշում ենք կայացրել, որ նա կթողնի իր դերը «Փեյջն ու Ֆրենկին» սերիալում։ Պրոդյուսերների, դերասանների և թիմի անունից մենք կցանկանայինք շնորհակալություն հայտնել նրան վերջին 18 ամսվա ընթացքում սերիալում լավ աշխատանքի համար, ինչպես նաև մաղթել հաջողություն»։

«Փեյջն ու Ֆրենկին» սերիալի Դյորկի դերից հեռանալուն հետևել է KTLA հեռուստաալիքի լրատվական ռեպորտաժը Փոլի հարևանների հրապարակային դժգոհությունների մասին՝ կապված փրանկների և երեկույթների աղմուկի, ինչպես նաև Ջեյքի տան մոտակայքում հավաքված բազմաթիվ երկրպագուների պատճառով հրդեհի առաջացման հավանականության հետ։ Ավելի ուշ դրա մասին Ջեյքը գրել է իր Թվիթթերի էջում։ Նա հաստատել է այդ լուրը և հետևորդներին հավաստիացրել, որ շուտով կզբաղվի իր յություբյան ալիքով, ինչպես նաև նոր դերասանական դերեր փնտրելով։
Ավելի ուշ նա հարցազրույց է տվել The Hollywood Reporter-ին, որտեղ պատմել է, որ իրականում իր դերից վռնդվել է Disney հեռուստաալիքի աշխատակիցների պնդմամբ։ Նրանք փորձել են արագացնել գործընթացը՝ KTLA հեռուստաալիքի՝ պատիվն արատավորող լրատվական ռեպորտաժով։


=== Խռովություններ Բևերլի Գրոուվում ===
2017 թվականի հուլիսի 18-ին հայտնի է դարձել, որ Ջեյքի՝ Բևերլի Գրոուվի (Լոս Անջելես) հարևանները հավաքվել են քաղաքային խորհրդի անդամների և ոստիկանության հետ՝ քննարկելու նրա դեմ հրապարակային հայց ներկայացնելու հարցը։ Դա տեղի է ունեցել այն բանից հետո, երբ նա հրապարակային է դարձրել իր բնակության հասցեն, ինչի պատճառով երկրպագուների բազմությունը եկել է իր տուն և մեծ աղմուկ է բարձրացրել, ինչը զայրացրել է իր հարևաններին։
2018 թվականի ապրիլի 24-ին Cobra Acquisitions-ը (առանձնատունը, որտեղ ապրել է Ջեյքը) 2,5 մլն դոլարի հայց է ներկայացրել նրա դեմ։


== Բռնցքամարտի մենամարտեր ==
2020 թվականին Ջեյք Փոլը սկսել է մենամարտեր անցկացնել բռնցքամարտի կանոններով՝ իր եղբայր Լոգանից հետո։ Տեսաբլոգեր Ալի Էսոն Գիբի դեմ իր առաջին մենամարտում Փոլը նոկաուտով կարողացել է հաղթել մրցակցին։ Երկրորդ մենամարտում նա կարողացել է հաղթել բասկետբոլիստ Նեյթ Ռոբինսոնին։ Այդ մենամարտերից հետո Փոլը սկսել է բարձրացնել ընդդիմության մակարդակը։ 2021 թվականի ապրիլի 17-ին Փոլի մրցակիցն է դարձել Bellator-ի նախկին չեմպիոն Բեն Ասքրենը, որը պարտվել է UFC-ի վերջին 2 մենամարտերը՝ դրանով ավարտելով MMA-ի մարտիկի կարիերան, և որի բազան ազատ պայքարն էր։ Այս մենամարտում Ջեյք Փոլը հաղթել է նոկաուտով առաջին ռաունդում։ 2021 թվականի օգոստոսի 29-ին Ջեյք Փոլը մրցել է UFC-ի նախկին 39-ամյա չեմպիոն Թայրոն Վուդլիի հետ, որը պարտվել է UFC-ում իր վերջին 4 մենամարտերը։ Այս մենամարտը ամենադժվարն էր Փոլի համար. Վուդլին չորրորդ ռաունդում լրջորեն ցնցել է Ջեյքին, սակայն միավորներով Փոլը վերցրել է պայքարը առանձին մրցավարական որոշմամբ՝ իր վիճակագրությունը հասցնելով 4-0-ի։


== Անձնական կյանք ==
2017 թվականի հուլիսին Ջեյքը և ընկերները Լոս Անջելեսի Բևերլի Գրոուվում վարձել են առանձնատուն ամսական 17 հազար դոլարով։
2017 թվականի նոյեմբերին Ջեյքը նոր տուն է գնել Կալաբասասում (Կալիֆորնիա)։


== Ֆիլմագրություն ==


=== Հեռուստատեսային դերեր ===


=== Դերեր ֆիլմերում ===


== Սկավառակագրություն ==


=== Ալբոմներ ===
Litmas (with Team 10) (2017)


=== Սինգլներ ===
«—» նշանակում է սինգլ, որը չի ցուցադրվել կամ չի թողարկվել


== Մրցանակներ ==


== Հրատարակություններ ==
Ջեյք Փոլ։ You Gotta Want It — 978-1501139475, Gallery Books 2016 (ինքնակենսագրություն)։


== Ծանոթագրություններ ==